21.3.2023.
LV
Eiropas Savienības Oficiālais Vēstnesis
C 105/17
3.
Mācību pastiprināšana.
Šajā jomā visi pētījumi, kas var izmantot pastiprinošu mācību sistēmu tajās jomās, kuras aprakstītas divās iepriekšējās jomās.
Priekšroka tiks dota pētniecības priekšlikumiem par jaunām tehnoloģijām, piemēram, mākslīgo intelektu (t. i., mašīnmācīšanos, datu analītiku u. c.), ko izmanto IĪ, tostarp tehnoloģiju demonstrējumiem attiecīgajā vidē, prototipēšanu un sistēmas līmeņa demonstrējumiem.
Pētījumos ir vēlams koncentrēties uz tematiem, kas saistīti ar preču zīmēm un dizainparaugiem, lai gan tie varētu aptvert arī citus tematus, piemēram, ģeogrāfiskās izcelsmes norādes, MVU, klientu pieejas vai apmācību IĪ jomā un izglītību.
ATRUNA.
Gan 1. daļā, gan 2. daļā visiem izpētes/tēmu pieprasījumiem ir jābūt saistītiem ar vismaz vienu no trim iepriekš minētajām vispārīgajām jomām.
EUIPO atlasīs galīgos tematus par Birojam īpaši nozīmīgiem jautājumiem (pat ja tie ir saistīti tikai ar vienu no trim jomām).
Katra priekšlikuma novērtējuma pamatā būs objektīvi, pārredzami un iepriekš noteikti standarta kritēriji (piemēram, priekšlikuma kvalitāte, kandidātu spējas, gaidāmā ietekme, budžeta priekšlikuma ticamība), kā noteikts turpmāk II nodaļā.
Tiks izskatīti projekti, kas ir visnozīmīgākie Birojam.
Tas ietver, piemēram, projektus, kas rada attiecīgus empīriskus pierādījumus lēmumu pieņēmējiem politikas un uzņēmējdarbības jomā, dažādus uz IĪ orientētus projektus vai ar datiem saistītas iniciatīvas, kā arī MVU programmu.
Plašāku informāciju skatīt pieteikuma iesniedzējiem paredzēto vadlīniju I nodaļā.
2.
Atbilstība
2.1.
Pretendenti, kuriem ir tiesības pieteikties Šis uzaicinājums ir atvērts tikai akadēmiskajiem pētniekiem, kas sadarbojas ar universitātēm vai pētniecības iestādēm, kuras atrodas kādā no 27 ES dalībvalstīm.
Viņi ir tiesīgi piedalīties programmā neatkarīgi no viņu valstspiederības (ar nosacījumu, ka dzīvesvieta atrodas ES).
Pētnieki var būt doktora grāda kandidāti, pēcdoktorantūras pētnieki, mācībspēki vai jebkāda cita veida pētnieki akadēmiskajā jomā.
Pieteikumu var iesniegt viens vai vairāki pieteikuma iesniedzēji.
Katram pētniekam vienā uzaicinājumā tiks vērtēts tikai viens priekšlikums.
Publiskas struktūras, kas saņem līdzekļus vai atbalstu no EUIPO citos finansēšanas pasākumos, piemēram, sadarbības programmās, kurām ir tāds pats mērķis kā šim uzaicinājumam, nav atbilstīgi pieteikuma iesniedzēji (piemēram, valstu un reģionālie IĪ biroji, starptautiskas organizācijas). 2.2.
Atbilstīgas darbības Pētījumi par tematiem, kas saistīti ar intelektuālo īpašumu un informāciju tehnoloģijām, kā noteikts uzaicinājuma iesniegt priekšlikumus tematu aprakstā.
Projektu maksimālais ilgums ir 12 mēneši no dotācijas nolīguma parakstīšanas dienas.
Plašāku informāciju skatīt pieteikuma iesniedzējiem paredzēto vadlīniju II nodaļā.
3.
Izslēgšanas un atlases kritēriji Pieteikuma iesniedzēji nedrīkst atrasties situācijā, kas tos izslēdz no dalības un/vai nolīgumu piešķiršanas, kā noteikts Finanšu regulā, ko piemēro Savienības vispārējam budžetam.
Pieteikuma iesniedzējiem ir jābūt finansiālajām un darbības spējām, kas vajadzīgas ierosināto darbību īstenošanai.
Plašāku informāciju par iesniedzamajiem apliecinošajiem dokumentiem lūdzam skatīt pieteikuma iesniedzējiem paredzēto vadlīniju II nodaļā.
4.
Piešķiršanas kritēriji Piešķiršanas kritēriji piemēroto priekšlikumu novērtēšanai tiek sadalīti (no kopumā 100 punktiem), pamatojoties uz šādu svērumu: